Gestapos verste og mest forhatte torturister var Arnold Höllscher, Fritz «Barrabas» Feuerlein og Leonard Wickstrøm. Disse mennene sto for avhørene og utdelingen av de verste slagene og sparkene. Blant dem var Fritz «Barrabas» Feuerlein den mest fryktede. Sterkt alkoholisert og uten noen form for medlidenhet, herjet Feuerlein med alle som viste det minste tegn til svakhet, og han behandlet dem som viste motstand med enda mer brutalitet.